
Številka: 014-0002/2026PRILOGA 4


Datum: 7.9.2026


OBČINSKI SVET


ZADEVA:	Investicijski program (IP) za projekt »Celovita ureditev centra Ig – zelena infrastruktura«

Poročevalec: 	Marjetka Pintarič Župec, dipl.org. tur., 
Višja svetovalka I

Predlagatelj:		Zlatko Usenik, župan Občine Ig


Obrazložitev:
Projekt Celovita ureditev centra Ig – zelena infrastruktura je namenjen celoviti prenovi javnega prostora v središču naselja Ig z izboljšanjem obstoječe in vzpostavitvijo nove javno dostopne zelene infrastrukture in se dopolnjuje s projektom Celovita ureditev centra Ig – ukrepi trajnostne mobilnosti.
V okviru projekta bo središče Iga povezano v celovit sistem zelenih površin, ki bo vključeval:
1.3 Parkovna poteza
· Ureditev parka z igrali in urbano opremo
· Sprehajalne poti
· površina 2653,6 m2
2. Javno igrišče za otroke
· ureditev otroškega igrišča 
· površina 235,6 m2
3.6 Zelene površine pred javnimi stavbami
· ureditev območja trga med občinsko stavbo in pošto ter na drugi strani Govekarjeve ceste pred stavbo Morostig, nakup in  ureditev vrta okoli »Kaplanije«
· zeleni pas ob SZ fasadi telovadnice, ob novo tlakovanem hodniku za pešce, kot povezava centra Ig-a in novega parka. 
· obstoječih 5 paralelnih parkirnih mest, ki se nahajajo ob SZ fasadi telovadnice se v celoti ukine in  nadomesti z zgoraj omenjenim zelenim pasom in drevoredom
· ukinitev 21 + 5 PM pred občinsko stavbo
· ukinitev 12 PM ob Govekarjevi cesti pred Morostigom
· tlakovane in utrjene površine ob pošti in občini
· skupna površina 3291,90 m2
9. Zelena členitvena poteza
· drevored in ozelenitev ob Govekarjevi cesti
· drevored na vzhodnem območju kot varna pot med občino, trgom in šolo
· površine 754,3 m2
Pomemben del projekta je zmanjšanje utrjenih in parkirnih površin ter njihova nadomestitev z zelenimi pasovi, drevoredi, zasaditvenimi otoki in javno dostopnimi površinami. Na ta način se bo povečal delež raščenega in prepustnega terena ter izboljšala sposobnost območja za zadrževanje in ponikanje padavinske vode. Predvidene so tudi rešitve za zajemanje, zadrževanje in ponovno uporabo padavinske vode za zalivanje zelenih površin.

Poseben poudarek je namenjen ohranjanju obstoječih dreves in zasaditvi novih dreves, s čimer se bo pomembno povečal obseg zelenih in senčnih površin v središču naselja.
Projekt bo pomembno prispeval k prilagajanju podnebnim spremembam. Z večjim deležem zelenih površin, zasaditvami dreves, naravnim senčenjem in sonaravnimi rešitvami se bodo izboljšale mikroklimatske razmere, zmanjšalo pregrevanje javnih površin in ublažil učinek urbanega toplotnega otoka. Hkrati bodo zelene ureditve prispevale k izboljšanju kakovosti zraka, blaženju hrupa, zadrževanju padavinske vode ter povečanju biotske raznovrstnosti.
Projekt se bo izvajal usklajeno z vzporedno operacijo Celovita ureditev centra Ig – ukrepi trajnostne mobilnosti. Operaciji sta vsebinsko in funkcionalno povezani ter skupaj predstavljata celovito prenovo središča Iga, pri čemer ostajata investicijsko, finančno in izvedbeno ločeni.
Skupna vrednost investicije po tekočih cenah znaša 2.249.118,26 EUR z DDV, od tega je predvidenih 1.363.013,74 EUR nepovratnih sredstev ESRR in nacionalne udeležbe. Zaključek projekta je predviden leta 2029, podrobna časovnica je sestavni del IP.
Predlog sklepa je v prilogi.

Pripravila:								
Marjetka Pintarič Župec				      		        Zlatko Usenik    l.r.
VIŠJA SVETOVALKA I							ŽUPAN




Priloga:
· Predlog sklepa
· IP Celovita ureditev centra Ig – zelena infrastruktura

